Viðskiptahagsmunir vegna fríverslunarviðræðna 15. ágúst 2012 Utanríkisráðuneytið hvetur fyrirtæki og einstaklinga til að koma á framfæri við ráðuneytið upplýsingum um viðskiptahagsmuni í neðangreindum löndum , á sviði vöru - og þjónustuviðskipta sem óskað er eftir að lögð verði áhersla á í viðræðunum . Ef fyrirtæki koma sjónarmiðum sínum á framfæri tímanlega getur íslenska samninganefndin haft þau að leiðarljósi við gerð samninga . Utanríkisráðuneytið fer með gerð fríverslunarsamninga fyrir hönd íslenskra stjórnvalda , en flestir fríverslunarsamningar Íslands eru gerðir í samstarfi við samstarfsríkin í fríverslunarsamtökum Evrópu - EFTA ( Noreg , Sviss og Liechtenstein ) . Meðal þeirra ríkja sem EFTA stendur nú í fríverslunar-viðræðum við eru Víetnam , Indónesía og Mið-Ameríkuríkin Gvatemala , Hondúras , Kostaríka og Panama ( með hugsanlegri þátttöku El Salvador og Níkaragva ) . Einnig er hafinn undirbúningur að viðræðum við Malasíu . Hægt er að koma ábendingum á framfæri við Evu M. Kristjánsdóttur á viðskiptasviði utanríkisráðuneytisins , í síma 545-8921 og á netfangið eva.kristjansdottir@utn.stjr.is